Notum sit omnibus Matiscensis ecclesie canonicis presentibus videlicet et futuris quod quidam milites scilicet Ugo Burdinus et Gaucerannus et Eldinus fratres ejus intulerunt calumpniam canonicis Sancti Vincentii de quodam honore cujusdam nobilis viri Fromaldi propinqui, ut aiebant, sui, quem honorem ipse dederat Sancto Vincentio et canonicis, sicut in carta quam illis fecit habetur. Unde venientes ad placitum in curia episcopi, recognoverunt se et dimiserunt illam calumniam Sancto Vincentio et canonicis et Fromaldo, et si alique rectitudines habebantur in illis terris dedere illis. Postea vero petierunt a canonicis ut darent eis aliquid de illis terris in precariam, quorum precibus canonici annuentes, per assensum et laudationem domni episcopi Drogonis et Fromaldi, dederunt in precariam illis terras quas Fromaldus per paternam hereditatem tenuerat in villa Conflans, eo pacto ut in vita sua loco precarie teneant et in festivitate Sancti Vincentii, loco census, X et VIII denarios unoquoque anno persolvant; et si quando aliquis eorum obierit, pars illius ad Sanctum Vincentium revertatur, et ut nulli in vita sua illas terras impediant sed sic illas edificent ut post decessum suum ad canonicos meliorate revertantur. S. Drogonis episcopi. S. Odonis decani. S. Rannulfi. S. Anselardi. S. Gerardi. S. Jarentonis. S. Fromaldi laïci. Item S. Ugonis Burdini qui fieri et firmare rogavit.